Ba Ndaw
Bangeni n’a ka baara
Ba Ndaw Bangera 1950 sàn Utikalo tlè 23. A Kɛra Sàn Kòlomi ‘kɔnɔ Segu màra la. Ba Ndaw Dònna sɔ̀rɔdasiya la 1973 sàn na, k’o kàlan kùnfɔlɔw Kɛ Kùlukɔrɔ. A tùn B’o sɔ̀rɔdasikalanyɔrɔ mɔ̀gɔ bɔko wolonflananw na. Ba Ndaw yὲrɛ ka baara tùn Ye kὲlɛkɛpankurunboli ye. O sànnayɛlɛma, a Taara Irisila jàmana kan kɔgɔlikalan ‘kan ma.
Ba Ndaw fana Kɛra Musa Tarawele kὲrɛfɛmaa ye k’o To jàmanakuntigiya la. 1990 sàn, a y’o baara in Blà k’a sababu Kɛ bὲnbaliyaw ye a ni jàmanakuntigi ‘cɛ. 1994 sàn, cὲba in ye jàla wɛrɛ Sɔ̀rɔ kà Bɔ Frànsi. Ba Ndaw Kɛra Sanfɛkɛlɛ sɔ̀rɔdasiw ka ɲɛmaa 2003 sàn na. O ma Tὲmɛn ‘sàn kelen kan, a y’o jɔ̀yɔrɔ in fana Blà a yὲrɛ ma 2004 sàn awirilikalo tlè 2.
2012 sàn, Ba Ndaw Taara sὲgɛnnafyɛnbɔ la k’a Sɔ̀rɔ Kolonɛl mazɔr dòn. Ibrahima Bubakar Keyta ka fànga ‘kɔnɔ, Ba Ndaw Kɛra jàmana lakana ni kὲlɛcɛ kɔrɔw ka minisiri ye. O minisiriya Da Mìnɛna 2014 sàn Mɛkalo tlè 28 kà Taa Blà 2015 sàn zanwuyekalo tlè 10 na. Ba Ndaw fana y’o minisiriya Blà k’a sababu Kɛ mànkan dɔw ye Alzeri bὲnkansɛbɛnko la. O mànkanw tùn tɛ dɔwɛrɛ ye ko kà ‘jɔ̀yɔrɔw ɲɛnamaw Di màa murutilenw ma Màli fìnitigiw ‘cɛ la.
Ba Ndaw jàmanakuntigiya
2020 sàn Utikalo tlè 18, Ibrahima Bubakar Keyta ka fànga Dafirila sɔ̀rɔdasikulu dɔw fɛ. O sɔ̀rɔdasikulu nìnnu ɲɛmaa tùn Ye Kolonɛl Asimi Gòyita ye. 2020 Sɛktanburukalo tlè 25, Ba Ndaw Sìgira Màli jàmanakuntigiya la. A Kɛra furancɛlafanga ɲɛmaa ye min kùntaala bɛ T’i Jɔ̀ kalo 18 na.
Blàdon : 2020-11-14 Yɛlɛmako laban : 2020-11-18
wol_Latn bam_Latn bam_Latn bam_Latn bam_Latn wol_Latn bam_Latn bam_Latn